Сёлета на востраве з канцэртамі пабывалі спявачка Жанна Версо і ансамбль “Рапсодыя” з Брэсцкай абласной філармоніі. А мастак з Гомеля Юры Пташынскі прывозіў выставу “Шоу пясчаных карцін”. У чэрвені на Сардзініі выступіў ансамбль танца “Равеснік”. У ХХІ Міжнародным фальклорным фестывалі “Су Масу” ў горадзе Эльмас паўдзельнічаў у канцы ліпеня – пачатку жніўня народны вакальна-харэаграфічны гурт “Сеніца” з Мінскага раёна. Беларускі ансамбль народнага танца “Чабарок” выступіў на Міжнародным фольк-фэсце ў сардзінскім горадзе Іглесіас.